Helga Deen

Helga DEEN (naskita la 6-an de aprilo 1925 en Szczecin; mortinta la 16-an de julio 1943 en la ekstermkoncentrejo Sobibor) estis germana judino, kiu famiĝis post la malkovro en 2004 de sia persona taglibro, kiun ŝi verkis kaj konservis en la nederlanda koncentrejo Herzogenbusch, kien ŝi estis sendita dum la Dua Mondmilito en la aĝo de 18 jaroj. 

Post ŝia lasta taglibro-noto komence de julio 1943, ŝi estis deportita al la Sobibor, nun en la Lublina Provinco de Pollando, kie ŝi poste estis murdita.

 Taglibro 
La 1-an de junio 1943, Helga Deen kaj ŝia familio estis deportitaj al la koncentrejo Herzogenbusch proksime de Vught, kie ŝi sekrete registris siajn pensojn, impresojn kaj spertojn en la nederlanda lingvo dum ĉirkaŭ monato. Interalie, ŝi priskribis "la hororojn de pedikulo-operacio aŭ sian ŝokon pri la deportado de infanoj," siajn sentojn de senpoveco, malespero, sed ankaŭ sopiron pri sia infantempa koramiko, Kees. Ŝi adresis siajn skribaĵojn al Kees kiel "plej kara" kaj skribis sur paĝoj de lerneja kajero

Ŝia taglibro estis kontrabandita el la Westerbork-transitkampo fare de kelkaj amikoj kaj poste donita al Kees. Li tenis ĝin kaŝita por la resto de sia vivo.

Post la morto de Kees, lia filo Conrad malkovris en la ateliero de sia patro malnovan brunan virinan mansakon enhavantan leterojn, poŝtkartojn kaj grizverdan lernejkajeron etikeditan "Chemie H. Deen". La modesta kajero enhavis la taglibron de lia granda infantempa koramikino - Helga Deen. 

Ŝiaj notoj (21 paĝoj), adresitaj al ŝia amanto, pri la vivo en la nederlanda koncentrejo Vught, kiuj estis prezentitaj al la publiko en oktobro 2004 ĉe la Regiona Arkivo de Tilburg, estis plurfoje komparitaj kun la taglibro de Anne Frank.

Skribita sur dudek paĝoj de verda kajero, la taglibro estis publikigita sub la titolo "Kamp Vught" , laŭ la nomo de la loko kie ŝi kaj ŝia tuta familio estis malliberigitaj.

La teksto estas verkita per simpla, rekta lingvaĵo, sed iel, kiel neeviteble imageblas en la verkado de juna virino alfrontanta tragedion sen elirejo. 

 Verkaro 

 "Se mia volo mortas, mi ankaŭ mortas." Taglibro kaj leteroj.

 Referencoj 

 Eksteraj ligiloj 

 Helga Deen ĉe la rekordo de Virtual Jewish Community of Netherlands
 Helga Deen, la Lasta Nokto, 32-paĝa grafika romano kreita de Dario Picciau kaj Roberto Malini
 Stichting sobibor.nl, klaku sur 'gedenklaan' kaj 'ligiloj' por vidi la bildojn

Kategorio:Taglibristoj
Kategorio:Infanaj verkistoj
Kategorio:Nederlandlingvaj verkistoj
Kategorio:Verkistinoj
Kategorio:Holokaŭsto en Nederlando
Kategorio:Deportitoj de la Dua Mondmilito
Kategorio:Mortintoj en naziaj koncentrejoj